Litanije Duhu Svetomu


O molitvi 
Obećanja Duha Svetoga

Ove će se litanije proširiti kao lavina. Tko ih bude širio imati će udjela u njegovim molitvama.

Bilo bi poželjno reći Duhu Svetomu na koju nakanu molimo litanije, dali za druge ili za sebe.

 
Obećanje Boga Oca

Onima koji će najmanje triput tjedno moliti ove litanije
 
1.       Istrgnut ću te na očigledan način iz ruku neprijatelja.

2.       Otkloniti ću zapreke koje ti se nalaze na putu savršenosti.

3.       Dat ću ti anđela čuvara koji će te braniti od zasjeda đavolskih.

4.       Ti ćeš ustrajati na putu kreposti.

5.       Ti ćeš potpuno spoznati svoje nedostatke.

6.       Ti ćeš zadobiti snagu da se oslobodiš svojih grešnih navika.

7.       Ja ću učvrstiti tvoju vjeru, tvoju nadu i tvoju ljubav.

8.       Ja ću te izbaviti iz materijalnih potreba.

9.       Tvoja će obitelj živjeti u skladu i uzajamnoj ljubavi.

10.   Tko bi želio pomoći svome bližnjemu, treba barem pola godine dnevno moliti ove litanije.

Litanije 
Slava Ocu i Sinu i Duhu Svetomu!

Kako bijaše na početku, tako i sada i vazda i u vijeke vjekova!

Amen!

1. Duše Sveti, siđi s prijestolja svoje uzvišenosti i nastani se u srcu sluge svojega!                       

2. Duše Sveti, koji si čašćen s Ocem i Sinom, nauči me živjeti u stalnoj nazočnosti Božjoj!       

3. Duše Sveti, koji si čašćen s Ocem i Sinom, nauči me živjeti po volji Božjoj!

4. Duše Sveti, koji živiš u Srcu Sina Božjega, nauči me da Te bolje upoznam i iskrenije ljubim!  

Molimo Te usliši nas!

5. Duše Sveti, koji se brineš za slavu Boga Oca, nauči me živjeti u savršenom predanju i povjerenju u    Boga

6. Duše Sveti, koji si se pojavio u obliku gorućih jezika, zapali u mom srcu vatru svoje ljubavi

7. Duše Sveti, koji nemaš naličja niti imena, nauči me ispravno moliti

8. Duše Sveti, otajstvena Golubice, nauči me razumjeti Sveto Pismo!

9. Duše Sveti, koji progovaraš preko proroka, nauči me živjeti u miru i ravnoteži duha i duše!                                               

10. Duše Sveti, gorući Ognje ljubavi, nauči me živjeti mudro i strpljivo!

11. Duše Sveti, prepuna Riznico milosti, nauči me da shvatim vrijednost trpljenja!

12. Duše Sveti, Djelitelju svih milosti, nauči me živjeti ponizno i skromno!

13. Duše Sveti, beskrajna posudo Milosti, nauči me da ispravno koristim dragocijeno vrijeme!

14. Duše Sveti, iz čije riznice ništa ne propada, čuvaj me od svake sebičnosti i oholosti!

15. Duše Sveti, čije bogatstvo nitko ne može procijeniti, nauči me da se odrečem nekorisnih predodžbi i misli!

16. Duše Sveti, Djelitelju svih darova, nauči me da izbjegavam nekorisna djela i besmislene, prazne riječi!

17. Duše Sveti, od čije Punine svi mi primismo, nauči me šutjeti i u pravo vrijeme pronaći pravu riječ!

18. Duše Sveti, Ti vječna Ljubavi, nauči me davati dobar primjer drugima!

19. Duše Sveti, Ti beskrajna Dobroto, podari mi ustrajnost u dobru!

20. Duše Sveti, Ti ljubazni Učitelju, nauči me dobrom odnosu s ljudima!

21. Duše Sveti, Ti dragi Prijatelju duša, nauči me da nikoga ne osuđujem ili nepravdu izrečem!

22. Duše Sveti, Ti usrečujuće Svjetlo duša, nauči me da uočim potrebe drugih i ne propustim nijedno dobro djelo!

23. Duše Sveti, Ti Oče bjednika, daj da spoznam svoje pogreške i da se iskreno kajem za njih!

24. Duše Sveti, Ti koji činiš čudesa u dušama, vodi me kroz budnost do savršenosti!

25. Duše Sveti, kojemu ništa nije sakriveno, nauči me odbijati zasjede đavolske!

26. Duše Sveti, koji poznaješ budućnost svijeta, pomozi mi da se otrgnem zavodljivostima tijela i đavla!

27. Duše Sveti, koji znadeš i moju budućnost, stavi pod svoje okrilje i moju obitelj, moje prijatelje, dobročinitelje i sve duše!

28. Duše Sveti, nauči me živjeti s Tvojom božanskom pomoći: na veću slavu i čast Božju, za spasenje duša i na radost Majci Božjoj Mariji, te tako jednom uzmognem umrijeti kao korisni sluga Božji! 

                               Molimo Te usliši nas! 

 
R. Pošalji Duha svojega i postat će. O. I obnovit ćeš lice zemlje.

Pomolimo se:

Bože, koji si svjetlošću Duha Svetoga poučio srca vjernih, daj da u tom istom Duhu što

je pravo mislimo i njegovoj se utjehi vazda radujemo. Po Kristu Gospodinu našem. Amen

Nakon litanije slijedi Himan Duhu Svetomu

Molitve